Αγαπητοί μας μαθητές,

ελπίζουμε να είστε όλοι καλά , εσείς κ οι οικογένειές σας…

Εφόσον πρέπει να περιορίσουμε όλοι τις εξόδους μας κ να παραμείνουμε στο σπίτι μας , σας στέλνουμε λίγες ασκήσεις ώστε να περάσετε λίγο δημιουργικά το χρόνο σας!! ☺☺

Αρχικά σας στέλνουμε επαναληπτικές ασκήσεις στο 7ο κεφάλαιο και στην ύλη που έχουμε δουλέψει μέχρι στιγμής. Μπορείτε να τις λύνετε στο τετράδιο της Άλγεβρας , να σημειώνετε τυχόν απορίες και όταν με το καλό επιστρέψουμε στις τάξεις τα συζητάμε….

Επίσης στις επόμενες μέρες θα σας στείλουμε και τις λύσεις των ασκήσεων με σκοπό να λυθούν όσο το δυνατόν περισσότερες απορίες, και ακόμη περισσότερες ασκήσεις…..

**Α ΓΥΜΝΑΣΙΟΥ ΚΕΦ.7ο**

**ΑΣΚΗΣΗ 1:** Δίνονται οι αριθμοί: 3 , -7 , 10 , -1 , 7 , -2.7 , 4 , 2.7

Α) Να βρεθεί η απόλυτη τιμή των αριθμών

Β) Ποιοι αριθμοί είναι αντίθετοι;

**ΑΣΚΗΣΗ 2:** Να βρείτε τους αριθμούς που έχουν απόλυτη τιμή :

1. 8 , ii) 5 , iii) 0 , iv) –3

**ΑΣΚΗΣΗ 3:**  Να υπολογιστεί η τιμή των παραστάσεων:

Α = -4 + 6 – 5 – 3 + 2 , Β = 5 – 8 – 9 + 10 + 9 -5+12 , Γ = -6 – 5 – 2 + 15 – 7 – 3

Δ=($\frac{1}{2}-\frac{1}{4}+\frac{3}{8})-(\frac{3}{8}-\frac{1}{4}+\frac{1}{2})$ , Ε = $\frac{7}{2}-\left(\frac{6}{4}+\frac{1}{8}\right)-\left(-\frac{9}{2}+\frac{3}{2}\right)+\frac{1}{2}-\frac{1}{4}$

**ΑΣΚΗΣΗ 4:** Να γίνουν οι πράξεις με δύο τρόπους:

α τρόπος: Με απαλοιφή παρενθέσεων και μετά πράξεις.

β τρόπος: Με πράξεις μέσα στις παρενθέσεις και μετά απαλοιφή.

Α=(-3+6-8) –(2-1)-(3+2-7)

Β=-25-(5+9-6)+(-18+7)-(+12-2)

Γ= (-3-8+4) – (2-5+6)+(2-7-9)

 Δ=[(12+6)-(-5-8)] – [ (4+6-1)-8-6]

Ε=-2+3-(2-10)-[-2-(-5)]

ΣΤ=-(14+3-12)-[2+6-(3-6+7)]

*Για διασκέδαση…..*

**Εκατομμύρια "μυαλά" έχει βασανίσει ο περίφημος γρίφος του Άλμπερτ Αϊνστάιν, που τον έφτιαξε στις αρχές του προηγούμενου αιώνα και υποστήριξε πως το 98% των ανθρώπων δεν μπορεί να το λύσει χωρίς χαρτί κ μολύβι…**

Ανήκετε εσείς...στο "εκλεκτό" 2%; Ακολουθεί ο γρίφος!

Υπάρχουν πέντε σπίτια πέντε διαφορετικών χρωμάτων.
Σε κάθε σπίτι ζει ένας άνθρωπος διαφορετικής εθνικότητας.
Οι πέντε ιδιοκτήτες πίνουν ένα συγκεκριμένο είδος ποτού.
Καπνίζουν μία συγκεκριμένη μάρκα τσιγάρων και έχουν ένα συγκεκριμένο κατοικίδιο.
'Όλοι έχουν μεταξύ τους διαφορετικά κατοικίδια, διαφορετικές μάρκες τσιγάρων και διαφορετικά είδη ποτών.
Η ερώτηση είναι: Ποιος έχει το ψάρι;
ΣΤΟΙΧΕΙΑ:
1. Ο Άγγλος μένει στο κόκκινο σπίτι.
2. Ο Σουηδός έχει σκύλο.
3. Ο Δανός πίνει τσάι.
4. Το πράσινο σπίτι είναι αριστερά από το άσπρο σπίτι.
5. Ο ιδιοκτήτης του πράσινου σπιτιού πίνει καφέ.
6. Αυτός που καπνίζει Pall mall εκτρέφει πουλιά.
7. O ιδιοκτήτης του κίτρινου σπιτιού καπνίζει Dunhill.
8. Αυτός που μένει στο μεσαίο σπίτι πίνει γάλα.
9. Ο Νορβηγός μένει στο πρώτο σπίτι.
10. Αυτός που καπνίζει Blends μένει δίπλα σ' αυτόν που έχει γάτες.
11. Αυτός που έχει το άλογο μένει δίπλα σ' αυτόν που καπνίζει Dunhill.
12. Ο ιδιοκτήτης που καπνίζει Blue master πίνει μπύρα.
13. Ο Γερμανός καπνίζει Prince.
14. Ο Νορβηγός μένει δίπλα στο μπλε σπίτι.
15. Αυτός που καπνίζει Blends έχει ένα γείτονα που πίνει νερό.

Με αγάπη!!!!!

Οι μαθηματικοί σας: Κα Γιαννακούρα Παναγιώτα : pangiannakoura@gmail.com

 Κα Μαρίνου Μαργαρίτα: ritamarinou2@gmail.com